ANĐEO

Tema novele je odnos života i smrti i smrt Alberta Kneza.

Umirući majstor doživljava sebe pravim umjetnikom koji je stvarao umjetnička djela klešući nadgrobne kipove, ali ga slika preljuba njegove druge žene Fride s mladim pomoćnikom Lojzom vraća u stvarnost. On shvaća da ga nijedan njegov anđeo nastao u žaru umjetničkog stvaranja ne može spasiti od života prepunog strasti koji se unatoč smrti nastavlja u svojoj punini.

**Ironija** je da će na majstorovom grobu biti kip anđela s likom čovjeka koji će biti sretan zbog njegove smrti. Zato majstor ukleše na rasklopljenu knjigu svog nadgrobnog anđela datum i umire.

U ovoj **alegorijskoj noveli** izrečena je **opomena čovjeku** da se sreća uvijek može preokrenuti u nesreću i život u smrt. Tek ostaje slika mračnog dvorišta na kraju novele u kojoj više nema staze posute zvijezdama, nego tek slijepe neispisane nadgrobne ploče koje čekaju svoje vlasnike.

Novela Anđeo složenoga je semantičkog značenja i postavljena je na suprotnostima starost – mladost ( majstor klesar Knezu i mladi, snažni šegrt Lojz, kojeg majstor naziva "klipan" i majstorova druga žena Frida). Oko te tematske jezgre razvijaju se ostali motivi koji objašnjavaju odnose:

licemjerje - lojalnost, obrtništvo - zanat - umjetnost, fiziologija mladosti - nepotrebnost i usamljenost starosti.

Marinković je moderan psihološko - realistički pripovjedač.

 Autor često kombinira **ironiju i patetiku**, stvara **groteskni realizam.**

**Modernost** proizlazi iz autorova interesa za **osobnost, za suvremenog čovjeka**, interesa za **iracionalno - podsvjesno**, prikaza **nesklada pojedinca** i **okoline** te **želje i realizacije**.

**Pripovijedanje nije pravolinijsko**, nema tipične realističke fabule , već fragmente - isječke stvarnosti autor ironično analizira i propituje, u sve sumnja i svemu se ruga.

Iako djeluje grubo, opisani događaj iz života majstora klesara Kneza, ciklus života i življenja uvijek se nastavlja. Smrt majstora klesara, iako očekivana, uvod je u početak novog života onih koji iza majstora ostaju.

To je novi ciklus života mladog šegrta "klipana" Lojza i majstorove žene Fride. Taj novi ciklus autor moralno ne osuđuje jer se oni iskreno brinu o bolesnome majstoru na kraju života. Prije tog ciklusa majstor se, u vrijeme teške bolesti svoje prve žene, također zaljubio u novu, mladu ženu Fridu.